6de45f8cc20e1f1129535f1c5eba70b6

### Hvordan tilføjer jeg en TrustBox til mit website?



trustpilot.com
2021.31

Når du har valgt og konfigureret din TrustBox, skal du indsætte noget kode på dit website. I [denne artikel](https://support.trustpilot.com/hc/da/articles/203840826) finder du hjælp til at implementere din TrustBox korrekt.



544aa3268b507f0f7e4e2794e5736a3d

### Hvordan bruger jeg TrustBoxe til at optimere mine markedsføringskampagner?



trustpilot.com
2021.31

Med vores [TrustBox Signature](https://support.trustpilot.com/hc/da/articles/115004334947--The-TrustBox-Signature-Promote-your-TrustScore-in-every-outgoing-email-?support_article_referral) og [TrustBox Newsletter](https://support.trustpilot.com/hc/da/articles/115007375487-Add-a-TrustBox-Newsletter-to-your-email-campaigns?support_article_referral) kan du dele dine anmeldelser og din TrustScore med dine kunder i dine nyhedsbreve.



39a974052baa4c53efeffec5039c1927

### Hvordan ændrer jeg sproget i min TrustBox?



trustpilot.com
2021.31

Du har to muligheder. Du kan ændre TrustBoxens visningssprog og vælge kun at vise anmeldelser skrevet på samme sprog. 


1. Gå ind på din virksomhedskonto, og vælg **Vis dine anmeldelser > Website-widgets > [TrustBox-bibliotek](https://businessapp.b2b.trustpilot.com/trustbox/)**, og vælg din TrustBox.
2. Gå til **Skræddersy din TrustBox** under **Få din TrustBox**.
3. Vælg dit sprog i rullemenuen ud for **Widget-sprog**.


Hvis du har valgt en TrustBox, der viser anmeldelser, kan du filtrere dem, så der kun vises dem, der er skrevet på dit foretrukne sprog. Når du har udført ovenstående trin, skal du:


4. Kontrollere, at skydeknappen ud for **Vælg kun anmeldelser skrevet på dette sprog** er aktiveret under dit valgte **Widget-sprog**. Den er aktiveret som standard.


Hvis du deaktiverer skydeknappen, vises anmeldelser skrevet på alle tilgængelige sprog. Når du har foretaget dine ændringer, skal du klikke på **Hent kode** og erstatte din gamle TrustBox med denne opdaterede version.



d960d33bf70722a2934fcab3f1083b3f

### Kan jeg ændre farve på min TrustBox?



trustpilot.com
2021.31

Nogle pakker giver mulighed for at tilpasse skrifttypen i dine TrustBoxe til serviceanmeldelser. Du kan også ændre stjernefarven i dine TrustBoxe til produktanmeldelser.



ad1c671a997aff5877be0ad0e496cf6c

### Er TrustBoxe responsive?



trustpilot.com
2021.31

Alle vores TrustBoxe er responsive. De har interne brudpunkter, der sikrer, at indholdet tilpasses til de givne dimensioner, og så indeholder de en rullefunktion.


TrustBoxe er integrerede i en iFrame på dit website. De kan dog ikke ændres på alle ledder og kanter, da iframen ikke understøtter alle dimensioner. Når du ændrer størrelsen på dit browservindue, tilpasses TrustBoxens bredde, mens højden forbliver den samme. Du opnår de bedste resultater ved at indstille bredden til 100 % og tilpasse højden af dine DOM-elementer, så de passer til TrustBoxens minimumshøjde.


**Bemærk:** Vi anbefaler, at du tjekker minimums- og maksimumsværdierne for dine TrustBoxe, før du implementerer dem. Du finder disse oplysninger under forhåndsvisningen af hver TrustBox.



2d1bff03e3bfdd131629196c7a381421

### Hvordan kan jeg vise anmeldelsesdata på mobiltelefoner med en Carousel-TrustBox?



trustpilot.com
2021.31

Gør TrustBoxen responsiv ved at overstyre højden på iFramen, så den bliver større på mobiltelefoner. Du kan omslutte TrustBoxens HTML-kode med en ny div-kode og overstyre højden på iFramen med CSS.


**Se eksempel:**



```
<div class="carousel">
<!-- TrustBox widget -->
<div class="trustpilot-widget" data-locale="da-DK" data-template-id="53aa8912dec7e10d38f59f36" data-businessunit-id="5400267300006400057a0113" data-style-height="130px" data-style-width="100%" data-theme="light" data-group="on" data-stars="1,2,3,4,5">
<a href="https://dk.trustpilot.com/review/mitwebsite.dk" target="\_blank">Trustpilot</a>
</div>
<!-- End TrustBox widget -->
</div>
<style>
/* Tilføj en medieforespørgsel for at tilpasse TrustBoxen til skærmstørrelsen */
@media (max-width: ...) {
  .carousel {
width: 320px;
  }
  .carousel iframe {
height: 290px !important;
  }
}
</style>

```


4a3077c3c1388e1ff86636da3165930c

### Hvilke browsere er kompatible med TrustBoxe?



trustpilot.com
2021.31

De er kompatible med Chrome, Firefox, Safari og Edge. Vores TrustBoxe er ikke kompatible med Safari til Windows samt Internet Explorer.


**Bemærk**: Vores TrustBoxe vises uden forbehold i nyere versioner af Safari på Mac OS, men du kan opleve problemer med ældre versioner af Safari.



c415ff3c5180c32ce958d1f539bd23b9

### Hvilke data registrerer TrustBoxe?



trustpilot.com
2021.31

TrustBoxe registrerer ikke individuelle brugeroplysninger, men de registrerer tre anonymiserede events i forbindelse med vores widgets: eksponeringer, visninger og klik. Disse events kan du bruge til at se, hvordan vores TrustBoxe klarer sig på dit website.



79776c44ede0dcc53a12245f6afd2483

### Bruger TrustBoxe cookies?



trustpilot.com
2021.31

TrustBoxe efterlader ikke cookies, medmindre du kører en splittest med vores [TrustBox Optimizer](https://support.trustpilot.com/hc/articles/235633748?support_article_referral), som efterlader to cookies for at registrere, hvor mange konverteringer der er på hver test-variant. De to cookies indeholder et anonymiseret bruger-ID og en indikator for, hvilken variant brugeren har set. Dette gør det muligt for vores testværktøj at bestemme konverteringsraten for hver variant og udpege den, der klarer sig bedst. Når splittesten er udført, bliver de to cookies automatisk fjernet.



47e841cc93f31cf1c973cc32e1925842

### Understøtter TrustBoxe Subresource Integrity (SRI)?



trustpilot.com
2021.31

Nej. Hvis du bruger en SRI-hashværdi, kræver det, at du opdaterer dit website, hver gang Trustpilot foretager opdateringer, for at sikre, at dine TrustBoxe fungerer optimalt.


Standarden PCI DSS (Payment Card Industry Data Security Standard) gælder ikke for Trustpilots TrustBoxe, da Trustpilot ikke håndterer, behandler, opbevarer eller overfører betalingskortoplysninger. Det er anbefalet praksis for kunder, der følger PCI DSS-standarden, at adskille PCI DSS-aktiviteterne fra andre webkomponenter og beskytte dem i henhold til deres unikke ansvar som virksomhed.


